Cuneiform Tablet Kt 92/k 231 (AKT 5 23)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-li-a qí-bi-ma um-ma ḫu-na-ḫu-na a-na-aḫ-DINGIR ú PÚZUR-a-šur i-li-ku-nim KÙ.BABBAR 1.3333300000000001 ma-na KÙ.BABBAR ša a-na-aḫ-DINGIR i-ḫi-ib-lu PÚZUR-a-šur áš-ra-kam-ma 14 GÍN KÙ.BABBAR ip-ta-an 1 ma-na 6 GÍN KÙ.BABBAR a-na ša-ni-im pá-qí-id um-ma a-na-aḫ-ì-lí-ma DUB ša ku-nu-ki-a bi-lá-nim-ma KÙ.BABBAR li-qí-a DUB a-na-ku lá a-mu-a ú-šu-ra-am um-ma en-na-na-tum ri-ig-ma-am lá ni-na-dí DUMU i-na-a lá i-ša-me-e ni-ip-lá-aḫ-ma e-na-na-tum ú a-na-ku ḫu-ur-šam ni-ip-té-e-ma i-na ta-ma-lá-ki-kà ṭup-pá-am ša ku-nu-ki-šu nu-šé-li-ma ni-dí-šu-um 1 ma-na 6 GÍN KÙ.BABBAR a-na-ku ú-kà-al 2 na-áš-pè-ra-tí-kà lá i-dí-nam ú a-na-ku DUB ša a-šur-DU₁₀ lá ú-šé-er-šu-um ma-ma-an i-na ša-zu-za-tí-kà lá i-zi-iz iš-tù ṣú-ḫa-ru-ú i-li-ku-ni-ni ur-ki KÙ.BABBAR e-na-na-tim i-sà-ḫu-ru-ú mì-ma i qá-tí-šu lá i-ba-ší 1 GÍN KÙ.BABBAR ta-da-nam lá i-le-e ma-lá-kà 4 GÍN KÙ.BABBAR a-na-ku al-qé 2.33333 GÍN ša sà-ma-a al-qé KÙ.BABBAR a-na-ku-ma a-na ṭá-áb-tim a-da-ma i-ta-be-ú-nim-ma i-ta-lu-ku-nim ṣú-ḫa-ar-tám áb-la-aṭ šál-ma-ku